## Verdens synsdag 9. oktober – hjelp oss å hjelpe

Torsdag 9. oktober arrangeres Verdens synsdag over hele verden. Dagen er innstiftet av WHO og arrangeres hvert år på den andre torsdagen i oktober. I 2014 ønsker organisasjonen å rette oppmerksomheten mot øyesykdommer som med rett behandling kan kureres, og dermed forhindre blindhet.

Brilleland har i mange år hatt et nært samarbeid med Vision For All – en humanitær organisasjon som hjelper den fattige delen av befolkningen i utviklingsland ved å ta synsprøver og bekjempe blindhet. Gjennom innsamling av brukte briller og deltakelse på prosjektreiser i utviklingsland, har vi sammen bidratt med synsundersøkelser og utdeling av briller til over 16.000 mennesker.

I forbindelse med Verdens Synsdag ønsker Brilleland å fremme arbeidet til Vision For All, og inviterer deg til å bidra! Kom innom en av våre butikker med dine gamle briller– så gir vi deg en «brillepant» på 200 kroner som du selv kan benytte til kjøp av en brille eller solbrille i våre butikker. Dine gamle briller vil kunne hjelpe fattige mennesker med å få et nytt og bedre syn på livet, komme i arbeid og hjelpe til i samfunnet i henholdsvis Eritrea, Guatemala og Peru.

Brillepanten på 200,- gjelder i hele oktober måned. Ellers er du alltids velkommen til å levere inn dine gamle briller i din lokale Brilleland-butikk gjennom hele året.